
Бүген Татарстан Республикасы Президенты Рөстәм Миңнеханов Чаллыда эш сәфәрендә. Анда Рөстәм Миңнеханов коммуналь хезмәтләргә яңа махсус техника ачкычларын тапшырды. Чарада Чаллы шәһәре мэры Наил Мәһдиев тә катнашты.

Бу хезмәтләргә барлыгы 9 машина тапшырылды: кар төягечләр, экскаваторлар һәм урамнарны җыештыру җайланмалары булган тракторлар. Киләсе елда шәһәргә тагын 15 берәмлек коммуналь техника биреләчәк.

Рөстәм Миңнеханов билгеләп үткәнчә, Татарстанда коммуналь предприятиеләрнең матди-техник базазаларын ныгыту буенча зур эш алып барыла. «Заманча техника булу – коммуналь хуҗалык эшенең мөһим элементы. Юлларның һәм тротуарларның торышы һәм асылда кешеләрнең кәефе урамнар чисталыгына бәйле. Шуңа күрә сезнең эшегез бик мөһим», - диде ул.

Татарстан Республикасы Президенты ассызыклаганча, 3 ел эчендә Чаллыга 46 яңа коммуналь техника тапшырылган. «Без шәһәр хуҗалыгында тәртип барлыгын күрәбез. Ышанам, бүген бирелгән махсус техника да зур ярдәм булачак сезгә», - диде Рөстәм Миңнеханов.

Наил Мәһдиев исә республика җитәкчелегенә шәһәргә күрсәткән ярдәмнәре өчен рәхмәт белдерде.

Искәртәбез, яңа транспорт сатып алу белән бергә республикада гамәлдәге коммуналь техника автопаркы да торгызыла. Чаллыда 2019 – 2020 елларда 65 «КАМАЗ» автомобиленә капремонт планлаштырылган, 35 берәмлек ремонтланган инде.
Рөстәм Миңнеханов Чаллыда коммуналь хезмәтләргә яңа махсус техника ачкычларын тапшырды